Maltrato animal | Centos de cans esperan un fogar - El Salto - Galiza\nCentos de cans esperan un fogar\nDurante as festas de Nadal, moitas familias compostelás consideraron acoller un ser novo na familia, un becho guedelludo que fixera as delicias dos máis cativos. E mentres pequenos cans de raza foron mercados coma agasallo, outros milleiros de peludiños mestizos agardan nas canceiras galegas a que alguén lles dea un fogar.\nAs protectoras españolas recolleron 104.834 cans durante o ano 2017, segundo datos da Fundación Affinity. Nuria González\nDin que o can é o mellor amigo do home, mais en numerosos casos o home non merece o can. O abandono é o principal problema que afecta ós animais domésticos no noso país. Segundo o último informe da Fundación Affinity, as protectoras de animais recolleron 104.834 cans durante o ano 2017, dos que tan só un 17% estaba identificado. Santiago de Compostela non é unha excepción. A Asociación Abeiro apunta a que na nosa cidade son abandonados centos de cans cada ano. Un aumento dos abandonos, unido á prohibición en toda a comunidade do sacrificio, está a provocar unha saturación nas canceiras de toda Galicia.\n“Nun caso de maltrato, hai que denunciar de inmediato e chamar á Policía ou Garda Civil para que presencie os feitos. Se é posible, sacar fotografías ou vídeos para poder ter tódalas probas posibles”, explica Mati Cubillo, presidenta de Justicia Animal.\nA cidadanía ten a obriga de denunciar casos coma estes. Nin sequera é necesario identificarse, unha soa chamada é un motivo para que as autoridades estean obrigadas a acudir ó lugar onde se detectou a infracción. Se eles detectan un caso de maltrato, teñen o deber de actuar e a potestade para decomisar o animal.\nEn Compostela son abandonados centos de cans cada ano\nO can vítima de maltrato presenta certos síntomas identificadores. Primeiro débese diferenciar entre as actitudes que se denominan maltrato. Alejandro Valverde, educador canino, realiza unha lista cos principais malos tratos: unha mala alimentación, ben por exceso ou defecto de inxestión, pode producir problemas físicos e de conduta; a falta de enriquecemento ambiental e o non suplir as súas necesidades físicas e mentais; a ausencia de compaña e o abandono. Todo isto é considerado maltrato á marxe do que se sostén sobre a violencia e as agresións físicas. Os síntomas que amosan son medo, estrés, frustración, dor e conflito. Segundo Valverde, fronte ó medo prodúcense tres reaccións: fuxir, ficar quedo ou atacar.\nEncerrados para sempre\nNo Refuxio de Bando, actualmente conviven ó redor de 150 cans e outros tantos gatos. Os cans pequenos e de razas de caza son moi demandados en Inglaterra e Holanda, así que cada pouco tempo organízanse partidas de aproximadamente dez cans e varios voluntarios os transportan cos seus propios medios ata Asturias, onde existe un centro que xestiona os envíos con protectoras doutros países.\nOs cans grandes, porén, adoitan pasar máis tempo en Bando. A falta de recursos provoca que apenas poidan saír dos seus confinamentos un par de días á semana, mais se teñen traumas severos e non toleran o trato humano, estarán encerrados de por vida. “Por desgraza hai cans que son agresivos, de feito hai un que nin os voluntarios temos permiso para sacalo porque é un perigo para nos”, explica Miriam Prieto, que colabora como voluntaria en Bando. O Refuxio dispón de veterinarios e coidadores en nómina, pero non de educadores que poidan rehabilitar ós cans agresivos ou pouco sociables.\nEn Santiago de Compostela, o Refuxio de Bando acolle ó redor de 150 cans\nA tarefa de modificar condutas corresponde a tres profesionais. A primeira figura e a única que consta de titulación é a do etólogo. Borja Ros Villanueva, etólogo clínico, define a etoloxía clínica como a “medicina do comportamento”, especialidade da veterinaria que analiza a conduta dos animais. O etólogo clínico valora o caso para chegar a un diagnóstico e a un prognóstico. A partir de aí, efectúa un tratamento. Ademais, é o único que pode receitar medicación. Xa co tratamento formulado emerxe a figura doutro profesional: o educador canino. Este é o profesional capacitado para a modificación de condutas. O terceiro profesional en discordia é o adestrador canino. Segundo Ros Villanueva, o adestrador canino é o profesional capacitado para aprender ó can unha serie de habilidades ou disciplinas deportivas.\nA Lei de Protección e Benestar dos Animais de Compañía\nPara facer fronte á impunidade do maltrato e abandono de animais en Galicia, a Xunta de Galicia lanzou, o ano pasado, unha nova normativa, A Lei de Protección e Benestar dos Animais de Compañía, unha Lei que pretendía dotar de ferramentas ás autoridades e ó sistema xudicial para frear esta problemática.\nEsta Lei establece unha mellora nos dereitos dos animais domésticos e fixa uns deberes para todos aqueles que queiran gozar da compaña dun animal no seu fogar, como por exemplo, pasear habitualmente o noso can, alimentalo e levalo ó veterinario. Normas ditadas polo sentido común, pero que lamentablemente, non sempre se compren. Estará penado o uso de colares de castigo, a educación de cans para pelexas e xa non se poderán cortar as orellas ou rabos ós animais por razóns estéticas. Ademais, esta Lei, penará a aquelas persoas que teñan ós seus cans atados a maior parte do día, ó considerar esta práctica unha forma de maltrato físico e psíquico.\nIrene Tomás, avogada animalista da Fundación Franz Weber, lamenta a situación de moitos cans da nosa comunidade, “en Galiza é habitual que os cans nas fincas ou aldeas estean atados. Non é doado facerlle comprender a estes propietarios e incluso ós axentes da autoridade, que iso implica maltrato e que está totalmente prohibido”, denuncia a escaseza de medios e apunta a necesidade de campañas de concienciación.\nUn dos puntos fortes da Lei é a obrigatoriedade dos microchips identificativos para tódolos cans galegos. Esta condición que en principio propiciaría que aqueles que maltraten ou abandonen un can sexan rapidamente localizados, está a provocar o efecto contrario. Lamentablemente unha porcentaxe de xente está abandonando os seus cans, ben por non pagar o custo do chip –os prezos roldan os 45 euros– ou simplemente por non querer facerse responsables do animal.\nUn dos puntos fortes da Lei de Protección e Benestar dos Animais de Compañía é a obrigatoriedade dos microchips identificativos para tódolos cans galegos\nOutra das grandes achegas desta Lei e o chamado “Sacrificio cero”. Óscar Villar, encargado do servizo de lacería en Santiago de Compostela, lamenta o funcionamento de moitas canceiras galegas antes de que entrase en vigor a nova lei. “Ós 21 días sacrificaban todos os cans, sans, cachorros, unha matanza xeral e fora”, pero tamén recoñece que Santiago é unha cidade pioneira, e que fai moitos anos que estas prácticas non se usan.\nVillar, apunta tamén os problemas do censo canino, “imos ós concellos e din: nos non facemos censos caninos, nin control de microchip porque é moi impopular, quítanos votos, e total, nos non temos ningún problema porque a protectora leva os cans”. Por iso cre que é importante que as protectoras deixen de facerse cargo dos animais abandonados, “a nós como empresa interésanos recoller, porque cobramos, pero o efecto que conseguimos é que ós dous ou tres meses de estar pagando, o concello chama e dinos: Cando facemos un censo?”. Villar lamenta a pasividade das autoridades e soña cun día no que unicamente teña que recoller animais extraviados, nunca abandonados.\nVoluntariado e adopcións\nEn Bando, desenvolven programas de voluntariado e apadriñamento para poder contribuír e achegar o máximo benestar ós animais do refuxio. Para darse de alta como voluntario existen unha serie de deberes que hai que cumprir ademais de asistir as reunións informativas e formativas de voluntariado, onde se lles achega máis información sobre as súas obrigas. As persoas que estean interesadas en colaborar como voluntarios teñen que cubrir unha solicitude e entregala no refuxio en horario de visitas. Miriam, voluntaria en Bando, leva varios anos colaborando co refuxio: “Comecei sendo alérxica ós cans e ós gatos, foi un problema ó principio, o primeiro ano, poñíanseme as pernas con ampolas, pero a base de estar cos cans, fíxenme inmune. Foi unha mudanza de vida, ó comezar a carreira, dixen: quero colaborar doutro xeito”.\nNatalia Nodar adoptou a Maia en 2015: “A min compénsame, aínda que non vaia máis a un hotel de vacacións, porque fan moitísima compañía, Maia deume a vida”. Nodar entre paseo e paseo polos parques coñeceu a moitas máis persoas con cans. “Moitísimos adoptaron no canto de mercar, e están todos moi contentos. De feito a xente xa adopta, non só cachorros, senón cans dun ano ou dous anos e sempre din o mesmo, que están felices. O can responde sempre xenial. Pese a que ó mellor lles deron paus e xa teñen máis dun ano e poden tardar en adaptarse ó principio, pronto se habitúan”.\nAntes, ós 21 días sacrificábase a tódolos cans, sans ou cachorros, unha matanza xeral\nAínda que establecer os criterios de adopción que quedan especificados no contrato é particular de cada protectora, a maior parte delas coinciden na importancia do tempo como requisito indispensable para poder adoptar un can. “Depende do can, tanto das súas características físicas como do seu carácter. En xeral o que se lle pide as familias é que teñan un fogar adecuado para convivir co animal, e que toda a familia estea disposta a pasar tempo con el, darlle cariño e os coidados necesarios” explica Laura Duarte, portavoz de PACMA (Partido Animalista Contra o Maltrato Animal).\nÓscar Villar, que tamén é adestrador na residencia canina A Cova do Lobo conta que, “o can o que máis necesita é tempo. Por moi grande que sexa a finca da túa casa se non pasas tempo co can, vai estar amargado. ”A adopción é un longo proceso que require de moita paciencia. Un can non é un xoguete, é un ser con sentimentos e necesidades.\nQue se debe facer cando se atopa un can abandonado?\nCando se acha un animal abandonado, o primeiro que debemos facer é chamar á policía local (082) para que se poña en contacto co servizo de lacería, e procedan a atendelo. O laceiro é o encargado da recollida de animais extraviados. En Santiago de Compostela, este servizo está dispoñible as 24 horas do día. Cando un animal é abandonado lévase ó Refuxio de Bando, o centro de protección de animais. No caso de que estivese ferido e o veterinario non se atopase nas instalacións sería levado de urxencia a unha clínica. Alí faise unha comprobación do microchip do can, e se non figurase no censo, o Concello tería a obriga de facerse cargo.


Publicado o Venres, 22 Novembro 2013 17:37\nVerdegaia vén de presentar alegacións ó PXOM (Plan Xeral de Ordenación Municipal) de Bueu, redactadas polo colectivo ecoloxista LUITA VERDE.\nAnimamos a todo o mundo a tomalas como exemplo e presentalas se así o desexa.\nA continuación pegamos o contido de ditas alegacións.\nPublicado o Venres, 20 Setembro 2013 14:47\nDende Verdegaia convocamos a cidadanía galega a sumarse á convocatoria do Día Mundial Sen Automóbil, que terá lugar o vindeiro domingo, 22 de setembro. Invitámosvos a esquecer o coche por un día para comprobar en vivo e en directo canto melloraría a redonda na que se desenvolven as nosas vidas se nos libramos dos malos fumes.\nEste día celébrase anualmente dende o ano 2000 para coincidir coa Semana Europea da Mobilidade. O Día Mundial Sen Automóbil é unha iniciativa descentralizada e autoxestionada\nna que participan persoas, comunidades, vilas e cidades de todo o mundo. Orixinouse na Rede Internacional Sen Automóbil World Carfree Network (http://www.worldcarfree.net/) e ten por obxectivo reivindicar os beneficios económicos, sociais e medioambientais dos sistemas de transporte autopropulsados e públicos. Pretende tamén promover medios de transporte máis sustentables e un xeito novo de concibir o urbanismo que permita que as rúas e estradas sexan un lugar onde vivir e non só un espazo de tránsito.\nPublicado o Martes, 17 Setembro 2013 11:43\nO USO DO CIANURO, UNHA LIÑA VERMELLA\nPretendemos que os grupos políticos con representación no Pazo do Hórreo trasladen ao ordeamento xurídico galego o contido da resolución aprobada polo Parlamento Europeo en 2010. Dita resolución pedía á Comisión que fixera efectiva a prohibición en todo o territrorio europeo das tecnoloxías mineiras baseadas no cianuro.


Atallos e parámetros da busca de Google | Martech Zone\nMartes, outubro 5, 2021 Martes, outubro 5, 2021 Douglas Karr\nHoxe buscaba unha infografía no sitio web de Adobe e os resultados non eran o que buscaba. En vez de ir a un sitio e despois buscar internamente, case sempre utilizo os atallos de Google para buscar sitios. Isto resulta moi útil: se estou a buscar un presuposto, un fragmento de código ou un tipo de ficheiro específico.\nNeste caso, a busca orixinal foi:\nEse resultado proporciona todas as páxinas de todos os subdominios de Adobe que inclúen a palabra infográfico. Isto trouxo miles de páxinas do sitio de fotos de stock de Adobe, polo que necesitaba eliminar ese subdominio dos resultados:\nRestou o subdominio específico usando o menos asina co subdominio que excluía. Agora necesitaba buscar un tipo de ficheiro específico ... un ficheiro png:\nEstes son atallos moi útiles para buscar sitios específicos ... pero sorprenderíache de como podes orientar as túas consultas.\nComo buscar nun sitio específico con Google\nsitio: Buscas nun sitio ou dominio específico. -sitio: exclúe un dominio ou subdominio\nComo buscar nunha plataforma de redes sociais con Google\nUse o símbolo @ para buscar nunha plataforma de redes sociais (asegúrese de poñer a plataforma social ao final).\nComo buscar un tipo de ficheiro específico con Google\ntipo de ficheiro: Busca un tipo de ficheiro específico, como pdf, doc, txt, mp3, png, gif. Podes excluír con -filetype.\nComo buscar nun título con Google\ntítulo: Busca unha palabra específica dentro do título da páxina web en lugar de toda a páxina. Podes excluír con -intitle.\ninposttitle: Busca unha palabra específica dentro do título dunha publicación no blog. Podes excluír con -inposttitle.\nallintitle: Busca toda unha frase dentro dun título. Podes excluír con -allintitle.\nComo buscar nun URL con Google\nallinurl: Busca unha frase completa dentro das palabras dun URL. Podes excluír con -allinurl.\nURL: Busca palabras dentro dun URL. Podes excluír con -inurl.\nComo buscar en texto ancla con Google\nallinanchor: busca unha frase completa dentro do texto de referencia dunha imaxe. Podes excluír con -allinanchor.\ninanchor: busca unha palabra dentro do texto de referencia dunha imaxe. Podes excluír con -inanchor.\nOperadores para buscar texto con Google\nUse o * entre palabras como comodín para buscar todas as combinacións.\nUse o operador OR entre palabras para buscar calquera termo.\nUse o operador AND entre palabras para buscar todos os termos.\nUse * como comodín para atopar termos con caracteres ou palabras entre elas\nUse o ~ antes da súa palabra para atopar palabras similares. Neste caso, tamén aparecerán termos como universidade:\nExcluír palabras co signo menos\nBusque unha palabra ou frase exacta poñéndoas entre comiñas\nBusca todas as palabras nun único resultado. Podes excluír con -allintext.\nBusca todas as palabras nun único resultado. Podes excluír con -intext.\nBusca palabras próximas entre elas nun número específico de palabras\nTamén podes engadir máis combinacións a unha busca para incluír e excluír finitamente termos, frases, dominios, etc. Tamén podes excluír usando o símbolo de restar nas túas buscas.\nRespostas rápidas a través da busca de Google\nGoogle tamén ofrece outras funcións que son realmente útiles:\nRangos de números, datas, datos ou prezos usando ..\nTempo: busca tempo para ver o tempo na túa situación ou engadir un nome de cidade.\nDicionario: Poñer definir diante de calquera palabra para ver a súa definición.\nCálculos: Introduza unha ecuación matemática como 3 * 9123 ou resolva ecuacións gráficas complexas que inclúan +, -, *, / e termos de trigonometría como cos, sin, tan, arcsin. Unha cousa útil cos cálculos de Google é que podes usar grandes cantidades ... como 3 billóns / 180 millóns e obter unha resposta precisa. Máis fácil que introducir todos eses ceros na calculadora.\nporcentaxe: Tamén pode calcular a porcentaxe introducindo% de:\nConversións de unidades: Introduce calquera conversión.\nDeportes: Busca o nome do teu equipo para ver un calendario, as puntuacións do xogo e moito máis\nEstado do voo: Introduce o número de voo completo e obtén o estado máis recente\nPelículas: Descubre o que está a xogar localmente\nFeitos rápidos: Busca o nome dunha famosa, localización, película ou canción para atopar información relacionada\ntags: Googlegoogle calcular porcentaxecálculos de googledicionario de googlebusca de dominio de googlegoogle excluírestado do voo de googlepelículas de googledatos rápidos de googlegoogle rangeGoogle Searchdominio de busca de googleatallos de busca en googlebusca no sitio de googlebusca de deportes en googletrigonometría de googleconversións de unidades de googlebusca de comodíns de googleintexto


Oposicións subalterno na Xunta - Academia na Coruña\nInicio / Oposicións / Xunta de Galicia / Subalterno\nPreparación Oposicións Subalterno da Xunta de Galicia\nQueres conseguir unha praza para traballar na Xunta de Galicia? En Excelentia Formación traballamos a diario para ofrecer unha ampla variedade de Cursos de preparación para Oposicións da Xunta de Galicia entre a que podemos destacar o plan de estudos para a preparación da oposición de Subalterno.\nNa nosa Academia de Oposicións na Coruña ofrecemos todas as facilidades para que os nosos alumnos e alumnas consigan lograr as súas metas. Desta maneira os nosos profesores adaptarán as clases ás súas necesidades, horarios, frecuencia... Ademais, en Excelentia Formación ofrecemos a posibilidade de preparar as Oposicións de maneira presencial na nosa Academia ou a través dunha aula virtual.\nSe queres conseguir a túa praza de Subalterno para a Xunta de Galicia non dubides en coñecer os requisitos solicitados e as funcións que desempeñarás unha vez que a consigas.\nFuncións que desempeña un subalterno da Xunta de Galicia\nAo subalterno da Xunta de Galicia correspóndenlle as funcións de información sobre a localización de locais, custodia, control, mantemento básico de material, mobiliario e instalacións, transporte, utilización de máquinas reprodutoras, fotocopiadoras, clasificación e repartición de correspondencia, traslado de documentos e material, entrega de notificacións e, en xeral, outras relacionadas coas anteriores.\nEn caso de prestar servizos en centros educativos, correspóndelles ademais a atención ao alumnado en relación coas funcións propias do corpo subalterno.\nAsí mesmo, ao persoal funcionario do corpo subalterno pódeselle atribuír funcións de traslado de mobiliario, vixilancia de locais, control das persoas que acceden ás oficinas ou aos centros públicos e a vixilancia e garda de bens públicos, cando estas non estean expresamente atribuídas a postos de traballo doutros corpos ou escalas dos centros onde prestan servizos.\nRequisitos para presentarte á oposición de subalterno da Xunta de Galicia\nNacionalidade: Ser español/a ou nacional dun Estado membro da Unión Europea ou nacional daqueles Estados aos que, en virtude de tratados internacionais subscritos pola Unión Europea e ratificados por España, lles sexa de aplicación a libre circulación de traballadores. Tamén poderán participar, calquera que sexa a súa nacionalidade, os cónxuxes dos españois e dos nacionais doutros estados membros da Unión Europea, sempre que non estean separados de dereito. Nas mesmas condicións poderán participar os seus descendentes e as/os do seu cónxuxe sempre que non estean separados de dereito, sexan menores de vinte e un anos ou maiores da devandita idade dependentes.\nIdade: Cumprir os dezaseis anos e non exceder a idade mínima de xubilación forzosa.\nCapacitación: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas.\nHabilitación: Non ser separado/a, mediante expediente disciplinario, do servizo de calquera das administracións públicas nin estar inhabilitado/a para o desempeño de funcións públicas por sentenza firme. As persoas aspirantes de nacionalidade non española deberán acreditar non estar sometidas a sanción disciplinaria ou condena penal que impida, no seu Estado, o acceso á función pública.\nPara adaptarnos ás necesidades de cada un dos nosos alumnos e alumnas desde Excelentia Formación ofrecemos a posibilidade de formación en liña.\nOfertamos prazas limitadas\nDispoñemos de prazas limitadas para preparar Oposicións da Xunta de Galicia na Coruña, para así ofrecer unha atención integral e personalizada a cada alumno.\nAmpla flexibilidade horaria\nGrazas a todas as facilidades horarias que ofrecemos desde o noso centro, poderás preparar Oposicións da Xunta de Galicia de maneira moito máis cómoda.\nDispoñibilidade de bolsas\nContamos con diferentes bolsas dispoñibles, grazas ás cales poderás conseguir a formación que desexas coas mellores facilidades económicas.\nQue Oposicións da Xunta de Galicia che axudamos a preparar en Excelentia Formación?\nOposicións Auxiliar de Bibliotecas\nOposicións Oficial II de Cociña\nOposicións Auxiliar do Fogar/Coidador\nOposicións de Persoal de Limpeza e Cociña\nOposicións Bombeiro Forestal\nTes dúbidas? Contacta con Excelentia Formación\nSe queres máis información sobre a preparación de Oposicións na nosa Academia non dubides en poñerche en contacto connosco. Informarémoste sobre os nosos plans de estudo. Esperámoste!


Presentación Exposición pública dos traballos tutelados ou análises de caso 25 CG5\nEstudo de casos Elaboración de análise sobre distintos casos ou problemáticas relacionadas co contexto e a realidade televisiva. Serán desenvolvidos na aula. 20 CG1\nTraballo tutelado Traballos investigación revisados e orientados pola docente.\n1.- Análise de grellas e/ou estratexias de programación.\n2.- Análise de estratexias e accións de identidade televisiva.\n3.- Creación de canle con proposta de grella ou creación de formato televisivo. 35 CG2\nMetodoloxías baseadas en investigación Seguemento de programas televisivos en emisión 10 CE11\nExame de preguntas de desenvolvemento Exame de desenvolvemento teórico sobre os contidos desenvolvidos nas sesións maxistrais.\t 10 CG1\n- Para poder optar a estas porcentaxes na avaliación deben entregarse a totalidade dos traballos tutelados e realizar as súas presentacións na aula.\n- A asistencia á materia é obrigatoria. Para poder ser avaliado da parte práctica da materia é un requisito imprescindible asistir ás sesións de prácticas. Aqueles con máis dun 50% de faltas de asistencia sen xustificar non serán avaliados.\n- O exame final da materia non é obrigatorio.\n- O exame terá lugar nas datas oficiais aprobadas polo centro.\n- Aquelas alumnas e alumnos que por causas xustificadas non poidan acudir ás clases con regularidade deberán poñerse en contacto coa docente ao comezo do curso.\n- Non serán avaliados aqueles traballos entregados fóra da data establecida.\n- O sistema de avaliación para as convocatorias de xullo/fin de carreira será o mesmo que para a convocatoria do propio cuatrimestre.


O colectivo ANEDIA celebra unha conferencia sobre “Diabetes cero” e unha xornada de convivencia o próximo domingo no Mosteiro de San Rosendo\nDomingo, 14 de maio de 2016 a partires das 11.00 horas\nAnedia organiza unha nova xornada de convivencia e información sobre esta enfermidade, facendo fincapé nos enfermos máis pequenos\n"DIABETES CERO" é o título da charla que impartirá o próximo domingo, a patir das 11.00 horas no Refertorio do Monsteiro de San Rosendo de Celanova. O membro de “Diabetes Cero” Salvador Budiño, explicaranos en que consiste este movemento de pais e nais que a nivel estatal loitan pola investigación en diabete.\nO acto, que está aberto ao público en xeral, forma parte da programación que periodicamente organiza ANEDIA, a Asociación de Nenos e Nenas con Diabete de Galicia. Iniciativas que se marcan como obxectivo prioritario informar sobre a enfermidade co fin de normalizar a vida dos pequenos e pequenas que a padecen.\nComo en anteriores ocasións complétase o programa con saídas lúdico-educativas, que manteñen como referencia fomentar o deporte e o respecto ao medioambiente, á vez que se fomenta a relación entre familias e pequenos que comparten o vivir co tratamento da diabete.\nNesta ocasión a visita a Castromao e a Vilanova dos Infantes na que poderemos visitar a Torre da Homenaxe e a Cova de San Vivián. As persoas que o desexen poden empezar a xornada visitando a capela de San Miguel no mosteiro de Celanova.\nAdemáis graza a colaboración desinteresada da Hípica Celta, poderemos comer de picnic nas súas instalacións e os cativos iniciaranse no mundo da monta e participaran en xogos diversos.\nEn ambos casos os grupos irán acompañados por guías que irán descubrindo os diferentes encantos que albergan as diferentes localizacións. A práctica de hábitos saudables e convivencia líganse, unha vez máis, á diversión de descubrir a historia que hai tras o Mosteiro de San Salvador, O Castromoa, a torre da Homenaxe de Vilanova dos Infantes ou a Cova de San Vivián.\nAnedia, con sede en Pontevedra, é unha asociación de pais e nais de pequenos con diabete, que ten ámbito autonómico. Entre os seus obxectivos fíxanse, entre outros, a reivindicación á asistencia médica, especializada e multidisciplinar; promocionar a información e adecuada educación diabetológica, teórica e práctica, para todos; e, defender os dereitos dos pequenos con diabete co fin de lograr a súa plena integración social e escolar.\nMáis información en : anediagalicia.blogspot.com.es/2016/05/15-de-maio-celanova.html


A UNIVERSIDADE DE VIGO REBAIXA NUN 43% OS CUSTOS DE DIRECCIÓN E XESTIÓN\nA redución de áreas, vicexerencias e vicerreitorías permite un aforro de máis de 350.000 euros.\nO reitor presentou á nova vicexerente de Internacionalización, Regina Carreira.\nA nova estrutura directiva e de xestión da Universidade de Vigo introduce unha redución de preto dun 43% nos custos, respecto da organización vixente durante os últimos catro anos, ao pasarse dun importe total de 819.780 euros a 469.178. As modificacións operadas no equipo de goberno, as direccións de área e na estrutura da Xerencia polo reitor Salustiano Mato, tradúcense nun aforro de 350.602 euros, froito das reducións introducidas tanto no número, como nas percepcións económicas dos responsables dos órganos de dirección e xestión académicos.\nA nova organización directiva e de xestión contempla, respecto da anterior, unha vicerreitoría menos no equipo de goberno, así como seis direccións de área e catro vicexerencias menos. De todas as áreas de dirección e xestión é a Xerencia a que experimenta a remodelación máis profunda, pasando de seis a dúas vicexerencias e rebaixando o seu custo en máis dun 60%. Unha reorganización que amosa, segundo o reitor, Salustiano Mato, que “seguimos a facer máis con menos, aglutinando máis funcións en menos áreas e aproveitando as capacidades do persoal propio da Universidade”. O reitor deu a coñecer estes datos nunha comparecencia ante os medios na que tamén presentou á nova vicexerente de Internacionalización, Regina Carreira, que se encargará de afianzar o posicionamento internacional da institución e da captación de recursos.\nSeis direccións de área menos e aposta pola profesionalización.\nCun custo total de 138.621 euros, fronte aos 183.425 da anterior estrutura, todas as funcións das direccións de área englóbanse a partir de agora en seis menos (pásase de 29 a 23). “Nesa designación de responsabilidades”, dixo o reitor, “miraremos cara dentro na institución, pero non só para contar con docentes e investigadores (PDI) como ata o de agora, senón tamén co persoal de administración e servizos (PAS)”. Trátase, segundo Mato, de levar a cabo un proceso de profesionalización de xeito que naquelas áreas onde non existan profesionais da propia Universidade, “comezar a contar coa canteira para poder desenvolver esa profesionalización”. Nesta nova etapa os directores e directoras de área percibirán 6027 euros ao ano, fronte aos 6325 euros que percibían.\nNeste axuste presentado hoxe polo reitor cómpre destacar que do custo total de direccións de área, máis de 30.000 euros corresponde a dirección de centros propios de investigación. Sen embargo Mato explicou que no futuro non deberían ser incluídos na estrutura de dirección e xestión “porque o seu número irá en aumento, o que é un síntoma da saúde da Universidade”.\nReorganización do equipo de goberno.\nRespecto do anterior equipo de goberno a nova estrutura introduce unha reorganización nas competencias das vicerreitorías que quedan reducidas a 10, unha menos, un número que inclúe a nova Vicerreitoría de Investigación e Transferencia do campus de Ourense. O equipo de goberno complétase co reitor e a secretaria xeral.\nO custe total do equipo de goberno con esta nova estruturación ascende a 102.117 euros, fronte aos 115.287 do anterior. As percepcións económicas anuais en concepto de complemento que percibirán os membros do equipo de goberno quedan fixadas no caso do reitor en 17.098 euros e en 7729 no dos vicerreitores e vicerreitoras, así como no da secretaria xeral, experimentado unha diminución global dun 8%.\nRemodelación e aforro dun 60% na Xerencia.\nA Xerencia é a área de dirección e xestión que experimenta a remodelación máis profunda pasando de seis a dúas vicexerencias, a de Recursos Humanos e a de Internacionalización. Elimínanse por tanto, respecto da anterior estrutura, as vicexerencias de Planificación e Xestión de Investigación; Xestión Económica Servizos Xerais; TIC e as dos campus de Pontevedra e Ourense e introdúcese a novidade de Internacionalización.\nOs dous novos vicexerentes percibirán 60.000 euros ao ano, 8545 euros menos que os que formaban o anterior equipo de Xerencia. Pola súa banda, os ingresos do xerente ascenderán a 80.000 euros, 10.000 menos que a súa antecesora no cargo. En total o custo do novo equipo de Xerencia ascenderá a 200.000 euros, o que supón un aforro de máis dun 60%.\nPresentación da nova vicexerente de Internacionalización.\nLucense de 32 anos, Regina Carreira, será a nova vicexerente de Internacionalización. A través dunha videoconferencia, Carreira explicou desde Luxemburgo, onde actualmente, desenvolve a súa actividade profesional. as que serán as súas novas competencias na Universidade de Vigo a partir do mes de setembro. “Unha maior visibilización da institución no ámbito internacional e a captación de recursos”, explicou Carreira, serán os seu principais cometidos. Unha labor para a que a vicexerente de Internacionalización, segundo sinalou o reitor, fará valer a súa experiencia nos campos da transferencia e valorización da innovación; o aliñamento estratéxico dos e-servizos na organización e a diversificación comercial de produtos e servizos de carácter tecnolóxico.\nAínda que Carreira centralizará a súa actividade en Vigo, tanto ela, como o reitor, coincidiron en sinalar que “haberá moitos desprazamentos ao estranxeiro, sobre todo para a captación de recursos”. Neste sentido Mato non descartou que nun futuro e sempre e cando se dispoñan dos recursos económicos suficientes para contar co persoal necesario, a Universidade conte cunha base en Bruxelas.


A HORA DOS MOUROS: Camiño dos Arrieiros 2012 - últimos dias!\nCamiño dos Arrieiros 2012 - últimos dias!\nUltimos dias para apuntarvos a primeira etapa do roteiro polo Camiño dos Arrieiros 2012 Camiño dos Arrieiros ou Camiño Grande discorre ao longo duns 42 quilómetros, unindo As Pontes co porto de Vares. Este camiño tense empregado dende a Prehistoria como vía de intercambio comercial, constituíndo unha das rotas principais de comunicación entre os pobos do noroeste peninsular, das Illas Británicas e da península Armoricán. A vía recibe o nome dos chamados arrieiros, que durante séculos transportaron todo tipo de mercadorías ao lombo de mulas e cabalos.\nMáis de 200 mámoas emprazadas nas serras da Faladoira e Coriscada, flanquean o camiño dende As Pontes a Vares. Estas construcións prehistóricas forman xunto coas pedrafitas e as cruces de pedra unha unidade patrimonial de especial interese, que fan do Camiño dos Arrieiros un dos activos culturais máis importantes do territorio\nPublicado por Archeoten. en 11:00 PM\nEtiquetas: Camiño dos Arrieiros, etnografia, megalistismo, patrimonio, patrimonio natural, roteiros


87/10000 REYES ESTÉVEZ APADRIÑARÁ, O 10 DE MAIO, O IV MEDIO MARATÓN CIDADE DE LUGO-O PROGRESO | Medio Maratón Cidade de Lugo El Progreso\nPOLITICA DE CANCELACIONS\n87/10000 REYES ESTÉVEZ APADRIÑARÁ, O 10 DE MAIO, O IV MEDIO MARATÓN CIDADE DE LUGO-O PROGRESO\nO atleta internacional Reyes Estévez, con raíces en Lugo, apadriñará este ano o IV Medio Maratón Cidade de Lugo-O progreso, que se celebrará o próximo 10 de maio, e que nesta edición contará cun novo circuíto homologado pola Federación de Atletismo.\nReyes Estévez toma así o relevo de Abel Antón, ex campión mundial de maratón; Fermín Cacho, ex medallista olímpico de 1.500, e a lucense Alessandra Aguilar, campioa de España de maratón, atletas que apadriñaron as carreiras precedentes. Ademais, tanto Fermín Cacho como Abel Antón participarán na carreira.\nEsta proba, organizada polo Progreso e o Concello de Lugo, completa a oferta de carreiras populares na cidade de Lugo, sumándose ao Corre con Nós e á Lugo Monumental.\nDesde o seu lanzamento, a notable comunidade de afeccionados ao atletismo da provincia coincidiron en destacar a necesidade dunha proba deste tipo, enxalzando tamén, a través das redes sociais, a calidade do circuíto e a excelente organización da mesma.\nA contorna de elementos tan emblemáticos como a muralla romana, a catedral, o casco antigo e parte do percorrido polo Camiño de Santiago, representan un aliciente engadido para esta proba, especialmente para os corredores desprazados desde outras provincias, servindo ademais para en valor o rico e numeroso patrimonio da capital da provincia de Lugo.


BIBLIOPAZOS: O XARDINEIRO DOS INGLESES\nVilagarcía, principios do século XX. O destino dos mariñeiros ingleses e alemáns crúzanse coas arelas de liberdade duncha moza de intenta ceibarse das estreitezas e ataduras da Galicia daquel tempo. Moitos anos despois, no Ceminterio dos Ingleses só queda unha tumba anómina, a número un. Alí agarda o misterio final, o dese sartego e o seu descoñecido ocupante. O enigma que arrodea a vida de Delia Cores e do seu fillo Edelmiro, o xardineiro dos ingleses.\nCunha prosa áxil, protagonistas de carne e óso, e unha trama que zigzaguea entre os principais acontecementos históricos europeos, Marcos Calveiro consegue a súa obra más lograda, de lectura apaixoante e chea de sucesos inesperados. Unha novela sobre a busca da liberdade. Sobre a xustiza e a capacidade para enfrontarse ao fado da historia.\nNº de páxinas: 444


LISTADO DEFINITIVO DE FONDO LIBROS E AXDUDAS PARA MATERIAL\nEsta mañá publicarase na secretaría do centro o listado DEFINITIVO dos admitidos e excluidos no fondo solidario de texto e axudas para material escolar. Ao non haber reclamacións, non houbo modificacións das listaxes provisionais.\nPoden pasar a retirar os vales dende hoxe mesmo ata o 17 de xullo. Os non recollidos serán entregados xa en setembro.\nOs libros do fondo entregaranse en setembro.\nSeguindo a ORDE do 12 de maio de 2020 pola que se regula a participación no fondo solidario de libros de texto e se convocan axudas para adquirir libros de texto e material escolar, estes actos publicaranse única e exclusivamente no taboleiro de anuncios situado no interior do edificio escolar.\nAsí mesmo, as persoas solicitantes que fixeran o citado procedemento por vía telemática, poderán acceder ao seu expediente, a través da aplicación Fondolibros, empregando a Chave 365 ou o certificado dixital da Fábrica Nacional da Moeda e Timbre.\nSanta Cruz, 8 de xullo de 2020\nLISTADO PROVISIONAL DE FONDO LIBROS E AXUDAS MATERIAL\nEsta mañá publicarase na secretaría do centro o listado provisonal dos admitidos e excluidos no fondo solidario de texto e axudas para material escolar.\nAs persoas interesadas poderán reclamar nos dous (2) días seguintes á publicación da listaxe provisional, é dicir, recolleranse as reclamacións o luns 6 e o martes 7.\nFinalmente, se publicará a listaxe definitiva de solicitudes admitidas cos libros asignados e, de ser o caso, o número de libros complementarios que lles correspondan.\nSanta Cruz, 3 de xullo de 2020\nPublicación de Notas Espazo Abalar\nRecordarvos que mañá poderedes ver as notas dos vosos/as fillos/as a través da aplicación Abalar Móbil. Seguindo as instruccións da avaliación, as notas da terceira avaliación quedarán sen cubrir en Educación Primaria, quedando cubertas as notas da Ordinaria.\nMoitas grazas polo traballo e esforzo realizado.\nAquí tedes unha recopilación dos debuxos dos nenos/as que participaron na actividade de Medioambiente.\nALUMNOS DE 2º DENDE A CASA\nOs nenos/as de 2º do noso cole tamén quixeron lembrar os seus mestres/as e mandaron esta mensaxe de ánimo.\nGraciñas e bicos para todos.\nInstruccións da Consellería para o 3º trimestre.\nInstruccións do 27 de abril de 2020 da Dirección Xeral de Educación para o 3º trimestre\nDespois de 45 días confinados... dicirvos que sodes uns campións e campioas! Sentimonos moi orgullosos. Aínda que cada vez vai costando máis sentarse a traballar, estamos máis cansos, o sabemos...\nPolo que propoñemos un xogo: ESCAPE GAME.\nUnha forma moi divertida de aprender :)\nESTADES ATRAPADOS NO COLEXIO. TEDES QUE ESCOLLER UN PERSOAXE E IR SUPERANDO CADA MISIÓN PARA PODER ABRIR AS PORTAS ANTES DE QUE O TEMPO FINALICE...\nPinchades no enlace e xa vos aparece a pantalla principal para comezar o xogo. Recordade antes de comezar as misións de ler a introdución e escoller un persoaxe.\nXa estades preparadas para realizar as misións!\nConfinamento alumnado de 5º E.P\nOs alumnos/as do Ceip Plurilíngüe Isidro Parga Pondal de 5º de E.P quixeron ter unha mostra de agarimo co profesorado, e o persoal non docente que traballa no Centro ( persoal de limpeza, ANPA, comedor, transporte...) e fixeron este video tan xenial.\nMoitas Grazas :) Fíxonos moita ilusión.\nConfinamento Ceip Isidro Parga Pondal\nUnha mostra do noso agarimo cara a vós/as familias :)\nPara facilitar o acceso ao blogue do Departamento de Orientación creamos un bloque de contidos no lateral esquerdo desta páxina.\nClicando nel, lévavos directamente ao blogue para poder visualizar contidos e información relevante respecto diso.


MOCIÓN MES SETEMBRO 2019 (PLENO APRAZADO AGOSTO) - Marea de Vigo no Concello\nOriana Méndez Fuentes, concelleira do Grupo Mixto (Marea de Vigo-Son En Común), presenta para o seu debate en Pleno, e aprobación se procede, a seguinte\nMOCIÓN PEDINDO A DECLARACIÓN DE EMERXENCIA CLIMÁTICA NA CIDADE DE VIGO\n(Esta moción foi presentada por colectivos ecoloxistas agrupados na Alianza Pola Emerxencia Climática)\nO Concello de Vigo recoñece que o planeta, así como os seres vivos e os ecosistemas, atópanse en grave perigo, proba diso son os recentes informes sobre o estado da biodiversidade do IPBES e sobre o quecemento global de 1,5 º C do IPCC, que alertan dun rumbo que leva á extinción dunha gran parte dos ecosistemas terrestres. Un millón de especies están ameazadas pola actividade humana. Tamén se está ao bordo do punto de non retorno fronte ao cambio climático. Non responder ante a crise ecolóxica e civilizatoria supoñería a morte de millóns de persoas, ademais da extinción irreemplazable de especies imprescindibles para a vida na Terra, dadas as complexas interrelacións ecosistémicas\nNese sentido aceptamos a verdade da crise climática sobre a gravidade da situación. Admitir as evidencias científicas, así como, o camiño de redución das emisións proposto é a única forma de protexer a existencia dun futuro para o municipio. A cidadanía debe de entender a urxencia e irreversibilidad desta loita e o Concello de Vigo pode desempeñar un papel clave na formación, educación e información sobre o necesario freo ás emisións e realizar unha vital adaptación ás consecuencias do incremento da temperatura global.\nDeclarar a Emerxencia Climática require asumir o cumprimento de compromisos políticos reais e vinculantes, moito máis ambiciosos que os actuais, coa consecuente asignación de recursos para facer fronte a esta crise. Unha folla de ruta vinculante capaz de garantir as reducións de gases de efecto invernadoiro anuais necesarias, abandonar os combustibles fósiles, apostar por unha enerxía 100 % renovable e reducir a cero as emisións netas de carbono canto antes, de maneira urxente e prioritaria, en liña coas indicacións do informe do IPCC para limitar o aumento das temperaturas globais a 1,5 º C. Un estado de emerxencia implica redirixir todos os recursos dispoñibles dos Concellos para afrontar a crise climática cos problemas asociados que conleva\nA declaración de Emerxencia Climática supón iniciar un proceso de educación, formación e concienciación a toda a poboación sobre a verdade da crise ecolóxica e o enorme cambio necesario frear a emerxencia. Ante esta emerxencia o Concello comprométese a iniciar este proceso de transformación social e asegurar a plena consecución dos seguintes obxectivos xerais.\nPOLO EXPOSTO O CONCELLO DE VIGO COMPROMÉTESE A:\nEstablecer os compromisos políticos, normativas e recursos necesarios para garantir reducións de gases de efecto invernadoiro para chegar ao balance neto cero non máis tarde de 2040 e se é posible antes de 2035, así como deter a perda da biodiversidade e restaurar os ecosistemas como única resposta posible para evitar un colapso de todos os sistemas naturais, incluído o humano.\nAbandonar os combustibles fósiles, apostando por unha enerxía 100 % renovable de maneira urxente e prioritaria. Para iso os gobernos municipais deben analizar como lograr este obxectivo e propoñer os plans de actuación necesarios, entre outros, frear novas infraestruturas fósiles, alcanzar o pleno autoconsumo eléctrico 100% renovables e unha mobilidade sustentable canto antes. Crear espazos peonís, fomentar a bicicleta e outros medios de transporte non contaminantes, reducir a demanda de enerxía ata consumos sustentables, promover o aumento da eficiencia enerxética e das instalacións renovables, crear espazos educativos e a información á poboación sobre a emerxencia climática, alcanzar unha política de residuo 0 e evitar os bancos cos que traballa o municipio que financien proxectos baseados en combustibles fósiles. Apoiar a xestión dos comunais enfocada á recuperación da terra fértil e o freo da erosión. A recuperación dos acuíferos, a recuperación dos pastos a través da xestión intelixente do territorio, determinar apoios e beneficios fiscais para a España baleirada que desenvolve funcións claves de mitigación do cambio climático e abordar proxectos de rexeneración rural, ecolóxica e humana.\nÉ necesario avanzar, entre outras, nunha economía local e de proximidade, que impulse a soberanía alimentaria, silvicultura, agricultura e gandería ecolóxica e de proximidade. Alcanzando canto antes a plena subministración agroecológica nos servizos de restauración municipais e estendéndoos ao resto da poboación.\nIniciar a necesaria adaptación do municipio de Vigo á crise climática, coas consecuencias do incremento da temperatura global, as ondas de calor, a irregularidade das precipitacións, o aumento do nivel do mar e outras manifestacións que xa se están manifestando.\nA xustiza, a democracia e a transparencia deben ser alicerces fundamentais de todas as medidas que se apliquen, polo que hai que establecer un mecanismo de toma de decisións cidadán de carácter vinculante con competencias en materia de vixilancia, seguimento e control das medidas adoptadas. Para iso será necesario establecer indicadores e obxectivos verificables e cuantificables. Faise necesario garantir que este mecanismo integre especialmente a visión de xénero e doutros colectivos vulnerables.\nEn Vigo, a 26 de agosto do 2019\nInicio Preguntas e mocións MOCIÓN MES SETEMBRO 2019 (PLENO APRAZADO AGOSTO)


O profesor da USC Sebastián Villasante lidera un estudo que apunta que España lidera o comercio mundial de cefalópodos\nO comercio global de cefalópodos constitúe na actualidade unha industria multimillonaria, tras experimentar nos últimos decenios un enorme crecemento: un 416% no volume de descargas dende 1961.\nEspecies como o polbo, a lura ou a xiba son algunhas das máis recoñecidas dunha clase de invertebrados mariños que representan o 2,5% da produción mundial de alimentos procedentes do mar. Un estudo que publica a revista Scientific Reports, do grupo Nature, analiza en detalle a importancia deste sector e destaca que España, a China e o Xapón eríxense nos líderes deste comercio mundial.\nO traballo está liderado polo investigador da USC Sebastián Villasante pertencente ao Centro Interdisciplinario de Investigación en Tecnoloxías Ambientais (CRETUS). Xunto a el, lidera o estudo Andrés Ospina-Álvarez, do Instituto Mediterráneo de Estudios Avanzados (IMEDEA), centro mixto da Universidade das Illas Baleares (UIB) e o Consello Superior de Investigacións Científicas (CSIC). Na investigación, tamén participan Pablo Pita e Gillian Ainsworth, vinculados ao CRETUS da USC; Silvia de Juan do Instituto de Ciencias do Mar (ICM-CSIC); así como Cristina Pita e Fábio Matos da Universidade de Aveiro.\n20 anos de rexistros\n“A pesar da súa importancia ecolóxica, social e económica, xa que contribúe total ou parcialmente aos ingresos de miles de familias no mundo, existen poucas investigacións que describisen o alcance e a escala do comercio global dos cefalópodos”, apuntan dende o equipo investigador. “Do mesmo xeito, non existe ata a data unha regulación específica ou sistemas de seguimento que permitan estudar a súa trazabilidade”, engaden. Este traballo contribúe, polo tanto, a mellorar o coñecemento sobre o panorama xeral da industria. Para iso, os autores analizaron 20 anos de rexistros recompilados nas bases de datos de comercio das Nacións Unidas e constataron que oito países, incluíndo España, dominan o comercio mundial de cefalópodos.\nOs resultados deste estudo mostran que a meirande parte dos movementos de mercado, no que están involucrados uns 250 países, atópanse liderados por cinco países asiáticos —a China, a India, a República de Corea, Tailandia e Vietnam—, dous países europeos —Países Baixos e España— e os Estados Unidos. O artigo destaca ademais que España pertence ao grupo de cabeza da subministración de cefalópodos per cápita/día, ou o que é o mesmo, a media da oferta dispoñible por habitante no país, só superada por Corea do Sur e ao mesmo nivel que o Xapón ou Taiwan.\nO estudo tamén sinala que moitos dos cefalópodos potencialmente consumidos en España proveñen de Mauritania e Marrocos (polbo conxelado) e India (lura e xiba frescas), mentres que unha gran cantidade do polbo fresco español expórtase principalmente a Portugal e Italia. Esta situación conforma un claro exemplo da gran complexidade da rede mundial de comercio de alimentos mariños, onde o produto fresco e de calidade segue unhas rutas diferentes ás de abastecer os mercados locais, mentres que o produto procesado ou que viaxou grandes distancias é a principal oferta nos supermercados e grandes superficies. Os autores do estudo afirman que destacar esta información é de vital importancia no contexto actual de cambio global, pois o impacto ecolóxico dun alimento de orixe mariña non só se debe á enerxía utilizada para a súa captura e produción, senón tamén á distancia percorrida para chegar ata as mesas, e mesmo ao vehículo utilizado para o seu transporte.\nAdemais da análise destes movementos de mercado, a investigación identifica os países ou territorios que xogan o papel de principais exportadores e/ou importadores, os moduladores, intermediarios ou acumuladores, os comerciantes mellor conectados e influentes, as principais rutas de fluxo e os puntos febles da rede mundial de comercio dos cefalópodos.\n"O máis interesante segue a continuación, pois poderemos facernos preguntas baseadas nos nosos resultados” explican Sebastián Villasante e Andrés Ospina- Alvarez. “Agora será máis fácil responder a cuestións sobre como melloramos as cadeas de subministración facéndoas máis sostibles e resilientes ao cambio climático, que países deben liderar os sistemas de trazabilidade e verificación de produtos, ou cales son as rutas que hai que vixiar para garantir a seguridade alimentaria nesta industria”.\nEsta investigación, conclúen os asinantes do artigo, “achega información esencial para avanzar cara a un comercio mundial de cefalópodos transparente e sostible, no que a trazabilidade, a correcta etiquetaxe e a seguridade alimentaria supoñan elementos esenciais da xestión, pero tamén dunha industria pesqueira con efectos verdadeiramente globais”. “Isto pode requirir un compromiso internacional de políticas coordinadas, mecanismos financeiros e de mercado adecuados, e avances científicos e tecnolóxicos en constante evolución, pero os beneficios ecolóxicos, económicos e sociais superásenos con fartura. Adaptar a industria pesqueira e mitigar os efectos do cambio global para todos os que dependen dela é un dos retos da humanidade para lograr un futuro alimentario globalmente sostible”, subliñan. Este traballo foi financiado ao abeiro do proxecto INTERREG Cephs and Chefs.


Medical Subject Headings - Wikipedia, a enciclopedia libre\n(Redirixido desde "MeSH")\nMedical Subject Headings ou MeSH é o nome dun amplo vocabulario terminolóxico controlado para publicacións de artigo e libros de ciencia.\nO MeSH pódese consultar e descargar gratuitamente en Internet. A versión impresa anual descontinuouse en 2007. Orixinalmente en inglés, MeSH está traducida a numerosos idiomas e permite a recuperación de documentos en varios idiomas.\n1 Estrutura do MeSH\n1.1 Organización xerárquica dos descriptores\nEstrutura do MeSHEditar\nAs relaciones xerárquicas en MeSH en 2005: Neoplasias de estómago e todos os seus termos máis amplos\nA versión 2008 do MeSH contiña un total de 24.767 títulos de material, tamén coñecidos como descriptores, a maior parte dos cales son acompañados por unha breve descrición ou definición, ligazóns aos descriptores relacionados, e unha lista de sinónimos ou termos moi similares (coñecidos co nome de termos de entrada).\nOrganización xerárquica dos descriptoresEditar\nOs descriptores ou encabezamentos de materia organízanse de maneira xerárquica. Un descriptor dado pode aparecer en varios lugares na árbore xerárquica. As localizacións árbore levan etiquetas de maneira sistemática, coñecidas como número de árbores e, por conseguinte, un descriptor pode llevar varios números de árbore. Por exemplo, tras o gráfico da dereita, C significa Enfermidades de C06 Enfermidades do Sistema Dixestivo, e para C06.301 Neoplasias do Sistema Dixestivo; C04 para as neoplasias, para C04.588 Neoplasias por sitio, e C04.588.274 segundo árbore para Neoplasias do Sistema Dixestivo. Como se observa no gráfico, o termo Neoplasias aparece en catro lugares na xerarquía e, por tanto, leva catro números diferentes de árbores. O número de árbores dun descriptor dado está suxeito aos constantes cambios na actualización do MeSH. Cada descriptor tamén leva un número de identificación alfanumérico único, que non varía.\nen:Medical Subject Headings Encabezados de Temas Médicos MeSH (en inglés)\nTraído desde "https://gl.wikipedia.org/w/index.php?title=Medical_Subject_Headings&oldid=4802797"\nÚltima edición o 17 de xullo de 2018 ás 16:13


MONFEROSOLIDARIO: MONFEROSOLIDARIO FINALISTA NO FESTIVAL AUDIOVISUAL OLLOBOI 2015\nMONFEROSOLIDARIO FINALISTA NO FESTIVAL AUDIOVISUAL OLLOBOI 2015\nO CPI Virxe da Cela xa está na recta final dos premios do Festival Audiovisual Olloboi 2015. O noso centro co mini-documental “Os obxectivos do Milenio, unha visión dende o CPI Virxe da Cela”, foi seleccionado como finalista na categoría “Peleóns”, categoría que premia aos audiovisuais coa temática máis reivindicativa e comprometida.\nOs premios serán fallados na gala que terá lugar o vindeiro sábado 30 de maio en Boiro, gala que será conducida polos actores Federico Pérez e X.A. Touriñán e a actriz Sabela Hermida, e coa colaboración musical do alumnado de Música do CPI de Dodro.\nParabéns tamén ao CPI Conde de Fenosa de Ares que resultou finalista na categoría "Especial Embarcacións Tradicionais".\nPublicado por Yolick en domingo, mayo 24, 2015\nEtiquetas: FESTIVAL OLLOBOI 2015


Estudar Grao en Humanidades (2019/2020)\nO Grao en Humanidades combina dous niveis de coñecemento: un xeral, centrado nas ciencias humanas, cun enfoque interdisciplinar e atención á perspectiva contemporánea; e outro instrumental e aplicado cuxo obxecto é capacitar o alumnado de forma básica para a actividade profesional. Así, os graduados en Humanidades atinxen unha formación versátil que lles permitirá adaptarse a unha sociedade en constante cambio, en que adquirirán coñecementos básicos sobre as grandes correntes artísticas e do pensamento, así como sobre a estrutura diacrónica do pasado e o comportamento das persoas en sociedade.\nAs competencias, aptitudes e destrezas xenéricas centraranse no desenvolvemento da capacidade de análise e síntese, de correlación, de demostración e argumentación, de organización e planificación e, por suposto, de razoamento crítico. Os coñecementos instrumentais e aplicados, pola súa vez, preparan para a inserción no mercado laboral en ámbitos profesionais ligados á converxencia entre as novas tecnoloxías, a cultura, a comunicación, a docencia e a investigación, así como nos sectores dedicados á organización e promoción de manifestacións de carácter cultural, e á interpretación e difusión do patrimonio no marco das políticas culturais e sociales actuais.\nCanto á formación en actitudes e valores, facilita o paso do coñecemento á acción e á adquisición de destrezas para o traballo, contribuíndo á formación de cidadáns europeos dotados de capacidade de innovación tecnolóxica e social.\nO estudo está en proceso de extinción\nOs estudos en humanidades eríxense como aqueles que ofrecen habilidades para un amplo uso profesional. Así, alén das competencias xerais vistas no apartado de introdución, a titulación tamén merece interese polas súas competencias específicas, entre as cales cabe citarmos o coñecemento das producións culturais da humanidade; o coñecemento do pasado desde un punto de vista diacrónico; o coñecemento do espazo e o territorio, dos diferentes bens e recursos patrimoniais e dos seus réximes xurídicos; o coñecemento de linguas e culturas clásicas; o coñecemento de linguas modernas e da modernidade en todos os ámbitos culturais e sociais; a avaliación de impactos ambientais e patrimoniais etc.\nTodas elas contribúen, dun lado, a que os graduados se organicen mellor mentalmente e ao desenvolvemento do pensamento lóxico, fomentan a capacidade de razoar, de expresión e de empatía social; e, do outro, converten os titulados en auténticos profesionais das ciencias humanas, encamiñados á docencia, ás actividades sociais e culturais, cunha alta valía para postos de recursos humanos e especialistas en axudar as empresas a asentar unha deontoloxía ética profesional para un mundo e un mercado plural e democrático.\nDomingo Antonio García Allut\nData publicación autorización DOG 27/08/2009\nData publicación plan estudos DOG 14/09/2016\nData publicación plan estudos BOE 19/09/2016


Chirimbowling nos Lluesei: Dia de los Muertos\nNestas andamos, a voltas co Dia dos Mortos, empapelando os banhos da Bolera con estes Episodios explicativos (faltan dous mais que blogger non me deixa subir), facendo caveiras de azucre e pseudoflores de cempasuchil. Carolyn, unha das habitantes da "Casa" e unha crack na cuestion creativa, montou unha paxina web na que se votaron polo Top 6 das Celebridades Hispanas (escollendo dunha lista restrinxida a trinta por cuestions de programacion). Os ganhadores resultaron: Dali, Frida Kahlo, Goya, Neruda, Borges e Lorca, aos que lle montaremos altares ao mais puro estilo mexicano (tan puro como consigamos...) durante esta semana. E venres dous concertos, pinhatas e comida a raudais. Os da "Casa" servindo, como non. Xa suo so de pensalo. Ainda por riba Aralinha seguira ate as cellas de antibioticos pra matar a unha tal Helycobacter que lle esta a facer a vida imposible. A ver se con tanta caveira se espanta de todo e me deixa tranquila. En fins, como di a rima:\nPosted by Arale Norimaki at 11:47 PM\nLabels: bolera, diario, muertos\nFeliz Samain ,a desfrutar, sempre que a puñeteira H.Pilory che deixe, que normalmente son resistentes resistentes, polo menos as bacterias patriotas galegas\nVaia... vexo que te divirtes por Mordor, eh, bowleadora? Non te esquenzas de que a túa misión principal non é andar trolleando, que tes que guindar certa cousa no Monte do Destino...\nA ver se renovas algo máis, preguiceira (en calquera das dúas casas, se non aparcaches a outra...)\nAk, feliz samain e feliz dia de los muertos (2nov). Desfrutei canto puiden, mais que nada do alivio de que xa rematara todo o choio este. Seica a Pylori esta e gringa, pero parece q tamen resiste a fodida.\nFra, benvido por estes lares! Si si, deslocalicei os circuitos temporalmente nunha arrouta gonzo. Non esquezo a mision, pero hai moito troll continxencial co que batallar. Espero poder actualizar mais cando remate coa Pylori e cos assignments.


España recicla só o 5% dos cascallos do sector da construción | Consumer\nEspaña recicla só o 5% dos cascallos do sector da construción\nSó o 5% dos cascallos procedentes da construción son reciclados en España, segundo Abel Cucurella, presidente do Gremio de Entidades da Reciclaxe de Derribas (GERD), quen alertou ademais da falta de control e xestión destes residuos nos vertedoiros. Cucurella explicou que “en España se acumula unha media dunha tonelada de cascallos por habitante ao ano, procedentes de novas construcións, reformas e demolicións de edificios, das cales só o 5% son recicladas”.\n“Mentres en España atopámonos cunha taxa de reciclaxe de materiais de construción do 5%, países do centro e norte de Europa e Suíza están en torno ao 60 %”, engadiu. Segundo Cucurella, “esta situación está a cambiar aos poucos grazas á iniciativa do sector privado, que cada vez están máis interesados en investir no sector da construción, no que por outra banda, España atópase entre os primeiros países europeos en canto a produción”.\nSen control nin xestión\nAs comunidades autónomas que xeran maior cantidade de residuos de construción son Madrid, Barcelona e Valencia, onde existe unha maior poboación e actividade construtiva. Cucurella sinalou que “o principal problema co que nos atopamos, ao compararnos con Europa, é a inexistencia dun sistema de taxas ecolóxicas que incentive a reciclaxe e penalice a vertedura incontrolada nos vertedoiros”.\n“Este tipo de residuos non está xestionado, non hai control, e o sistema que mantemos de enterrar as verteduras sen xestión algunha, é unha actuación mecánica”, indicou.\ncascallos construción reciclaxe


Os veciños axudan a Arousa Solidaria tras o roubo de maquinaria - CANAL RÍAS BAIXAS :: Información local\nVILAGARCÍA> Os veciños de Guillán prestarán os seus apeiros de labranza á Arousa Solidaria para que poidan seguir colleitando a horta de A Golpilleira. A asociación, que presta axuda a 13 familias sen recursos, viu parada a produción da que se alimentan unhas 85 persoas despois de que o pasado venres alguén forzara a entrada da vivenda onde gardaban todos a maquinaria. Cando o pasado venres os traballadores da finca de Arousa Solidaria atoparon a porta da entrada forzada e a súa maquinaria roubada, non se esperaban que a historia puidese ter un final menos negro do que nese momento prevían. Durante a fin de semana recibiron medio cento de chamadas ofrecéndolles axuda diversa e son os veciños de Guillán os que lles prestarán os seus propios apeiros mentres estes non conseguen outros. A asociación naceu fai dous anos co obxectivo de facilitar a reinserción a persoas en situación de grave emerxencia social e na horta solidaria que manteñen as 13 familias beneficiarias producen as froitas e hortalizas que consumiran despois para o seu aforro familiar. Ademais dende Arousa Solidaria tamén axudan proactivamente aos seus membros a atopar emprego e actualmente 8 das 13 familias teñen algún membro traballando.\nEtiquetado como Veciños Vilagarcía Arousa Solidariedade Asociación\nMáis nesta categoría: « O PP de Sanxenxo vota en contra dos orzamentos para o 2016\tO tripartito aprobará os orzamentos en comisión de goberno »\nHomeSalnés - CaldasOs veciños axudan a Arousa Solidaria tras o roubo de maquinaria Top of Page


A Xunta reanudará os exames de oposicións a partir do mes de febreiro - Comarcas na Rede\nHomeÉ NoticiaA Xunta reanudará os exames de oposicións a partir do mes de...\nO conselleiro de Facenda e Administración Pública presentou onte na Comisión 3ª o proxecto de Lei de Orzamentos para 2021 e as contas da súa Consellería\nO conselleiro de Facenda e Administración Pública, Valeriano Martínez, anunciou onte que a Xunta prevé volver programar exames de oposicións a partir do mes de febreiro. Neste sentido, sinalou que as probas celebraranse seguindo protocolos de actuación que garantan a súa realización con seguridade de acordo cos criterios das autoridades sanitarias e conforme aos principios de igualdade, mérito e capacidade.\nNa súa comparecencia en comisión parlamentaria para presentar o proxecto de Lei de Orzamentos para 2021 e as contas da súa consellería, Valeriano Martínez confirmou tamén que nas vindeiras semanas se aprobará o decreto da Oferta de Emprego Público de 2020 e ratificou o compromiso da Xunta de aprobar o do ano que vén nos primeiros meses de 2021.\nEn materia de emprego público resaltou ademais, que nos próximos días o Goberno galego ratificará o primeiro gran acordo en materia de Función Pública da lexislatura referente ao teletraballo “de forma que Galicia se converte na primeira comunidade en adaptar a súa regulación á recente normativa aprobada polo Estado”, apuntou.\nDurante a súa intervención, o conselleiro anunciou a integración do Centro Informático para a Xestión Tributaria Económico-Financeira e Contable (CIXTEC) na Axencia de Modernización Tecnolóxica de Galicia (AMTEGA) para avanzar na simplificación administrativa e unificar nun mesmo organismo os servizos tecnolóxicos da Xunta de Galicia.\nPor outra banda explicou que se creará o Instituto de Economía Pública de Galicia, unha nova sección dentro da Escola Galega de Administración Pública (EGAP), que contará cunha dotación de 500.000 euros nos presupostos de 2021 para iniciar a súa actividade. Este Instituto realizará estudos sobre o sistema de financiamento autonómico, fiscalidade ou simplificación administrativa entre outras; e será importante para a avaliación de proxectos e políticas públicas.\nEn canto a Axencia Tributaria de Galicia (ATRIGA), o titular de Facenda e Administración Pública sinalou que co obxectivo de mellorar a xestión, estase a traballar en dúas novas ordes, unha para a presentación telemática obrigatoria para os colaboradores sociais dos modelos do Imposto de Sucesións e Doazóns e outra para a presentación telemática obrigatoria dos modelos do Imposto de Transmisións Patrimoniais e Actos Xurídicos Documentados para as persoas xurídicas.\nNa súa comparecencia, Valeriano Martínez subliñou que o ano que vén, Galicia contará co “orzamento máis alto da historia para poder afrontar o momento de maior necesidade da historia e reactivar Galicia”.\nNeste sentido, explicou que os presupostos de 2021 acadan os 11.563 millóns e destinan catro de cada cinco euros a gasto social, emprego e reactivación económica coa finalidade de seguir combatendo a pandemia, impulsar a dinamización da economía e atender as necesidades das familias, pemes e autónomos.\nAsí, segundo explicou o conselleiro, estas contas inclúen o maior gasto social da historia da Comunidade que ascende a 8.540 millóns de euros, 864 millóns máis que no vixente exercicio; e o maior investimento produtivo que acada a cifra récord de 2.592 millóns.\nEn materia de política fiscal, a Xunta non subirá os impostos nin ás familias nin ás empresas no 2021 e consolidará as rebaixas fiscais aprobadas nos últimos anos. Deste xeito, o vindeiro ano, máis de 115.000 familias beneficiaranse de novo das rebaixas de impostos aprobadas polo Goberno galego desde 2016. Ademais, a Xunta ampliará de novo o volume de beneficios fiscais ata os 472 millóns de euros, toda vez que os beneficios fiscais inclúen todos aqueles ingresos que a Xunta decide non percibir para que revertan principalmente ás familias e aos fogares.\nE como novidade, os orzamentos do vindeiro ano inclúen catro fondos que lle permitirán contar á súa vez con novos instrumentos para acometer os retos aos que se ten que afrontar a comunidade galega. Estes instrumentos son o Fondo Covid dotado con 503 millóns de euros destinados a seguir combatendo a pandemia, o fondo REACT-EU que conta cun importe de 430 millóns para impulsar a reactivación económica e o emprego; o Fondo de Garantía de Infraestruturas Sanitarias, de carácter plurianual que está dotado con 105 millóns de euros no ano 2021 para financiar durante toda a lexislatura a construción e reforma de infraestruturas sanitarias; e o Fondo Consenso cunha dotación de 115 millóns de euros para financiar os proxectos de investimento acordados no marco da Comisión parlamentaria de reactivación económica, no marco do Diálogo Social e nas recomendacións do Comité de Expertos Económicos de Galicia. En definitiva, #galicia_reactívase cuns orzamentos que buscan unha política útil para atender de maneira áxil e eficaz as consecuencias sanitarias, económicas e sociais da pandemia, impulsar a reactivación económica coa maior aposta de investimento produtivo da historia, sen subirlle os impostos nin aos cidadáns nin ás empresas e blindando os recursos para as infraestruturas sanitarias de toda a lexislatura.


Garcilaso de la Vega - Wikipedia, a enciclopedia libre\nmaio de 1503, 6 de febreiro de 1503 e 1410\n14 de outubro de 1536 e 13 de outubro de 1536\npoeta, soldado, escritor, diplomático, político e militar\nElena de Zúñiga\nGarcilaso de la Vega, nado en Toledo contra o 1501 e finado o 14 de outubro de 1536 en Niza, foi un escritor español que desenvolveu a súa obra durante a primeira parte do reinado de Carlos I de España.\nFoi defensor da causa do emperador en todo momento, incluso fronte aos comuneiros casteláns. Casou en 1525, pero ao ano seguinte coñeceu a Isabel Freyre, unha das damas portuguesas da emperatriz, da cal se namorou. Mais ela casou en 1529, o que produciu unha grave crise sentimental en Garcilaso. Isabel morreu de sobreparto en 1533. O seu amor imposible e a dor pola morte da dama deixaron un profundo baleiro nos seus poemas. En 1531 foi desterrado a unha illa do Danubio e despois a Nápoles por asistir ao matrimonio secreto, non autorizado polo emperador, dun dos seus sobriños. A súa estancia en Italia foi decisiva, pois alí relacionouse con importantes humanistas, leu e estudou os autores clásicos e escribiu os seus mellores versos. Faleceu en 1536 en Niza, como resultado dunha acción militar na Provenza.\nGarcilaso pasou á posteridade como prototipo do cabaleiro renacentista, na liña do modelo proposto por Baldassare Castiglione no seu libro O Cortesán. Harmonizara na súa persoa o vello ideal das armas e das letras: soldado, cortesán e poeta. Así, por exemplo, toda a égloga II é un canto a milicia. Non obstante, ás veces nótase nos versos garcilasianos unha mirada desencantada sobre a vida do militar, cando, nalgúns momentos, xa non parece aspirar ao honor e á gloria que proporciona a guerra, cuxos males e perigos non só teme, senón que ademais lle producen fastío.\n¿A quién ya de nosotros el exceso\nde guerras, de peligros, de destierros,\nno toca y no ha causado el gran proceso?\nla casa y la mujer y la memoria,\ny de otros la hacienda despedida?\nSabralo quien leyere nuestra historia.\nVerase allí que como polvo al viento\nante quien se endereza nuestro intento.\nFoi preparada para a súa edición polo seu amigo Juan Boscán e publicada en 1543. É relativamente breve: tres églogas, uns corenta sonetos, catro cancións, a Oda á flor de Gnido, dúas elexías, unha epístola en verso dirixida a Boscán e algunhas mostras de poesía tradicional de cancioneiro. Esta reducida obra poética contén, porén, o esencial en canto a xéneros, temas, motivos, métrica, lingua etc., da poesía posterior.\nOs sonetos garcilasianos, tras o infrutuoso intento do marqués de Santillana, significan a definitiva aclimatación desta estrofa na literatura española. Son xeralmente de índole amorosa, algúns próximos aínda ao estilo e tópicos da lírica do cancioneiro, outros portadores xa da nova sensibilidade renacentista. Nesta mesma liña poden considerarse as súas cancións. As elexías, pola súa parte, descobren unha influencia directa dos clásicos e unha actitude estoica ante os sucesos desgraciados, non exenta, así e todo, dun certo vitalismo optimista.\nSon, con todo, as súas églogas as que, xunto a algúns sonetos, representan a culminación do talento poético garcilasiano. A égloga é unha composición poética bucólica na que varios pastores dialogan sobre determinados temas, xeralmente amorosos. Pese a súa numeración, a Égloga II foi a primeira que escribiu. É a máis extensa e a única das tres que presenta unha acción dramática. A Égloga I é a máis coñecida. Consta de 421 versos distribuídos en estancias, nas que os pastores Salicio e Nemoroso mostran o seu pesar polo desdén e a morte das súas amadas, respectivamente. As palabras de Nemoroso queixándose da desaparición da súa amada Elisa resumen a situación do poeta renacentista:\nsentír, si ya del todo\nprimero no me quitan el sentido\nA Égloga III é, quizais, a máis lograda de Garcilaso. Escrita en oitavas reais, conta que, á beira do Texo, catro ninfas bordan nas súas teas historias de amor e de morte. O poema cérrase co canto de dous pastores que celebran as súas rapazas. Se temos en conta que a cuarta ninfa tece precisamente a historia de Elisa e Namoroso, esta égloga supón unha reelaboración artística considerable: a vida -experiencia amorosa de Garcilaso- transfórmase en poesía -ficción pastoril-, que á súa vez se converte nun tema dunha pintura ao bordado. Hai, pois, un proceso de distanciamento artístico, que revela claramente a mestría poética do seu autor.\nÉ o amor o tema predominante na poesía garcilasiana, sen dúbida, como home do seu tempo, mostra unha concepción do amor marcadamente neoplatónica e con evidentes pegadas da tradición petrarquista. Indiferenza da dama e da dor do amante, oscilación entre esperanza e desesperanza, o segredo -indispensable na cortesía amorosa-, diversos estados de conciencia analizados con agudeza: todo aparece en Garcilaso. A súa poesía transmite unha forte sensación de sinceridade, que se relaciona habitualmente co carácter autobiográfico que terán os poemas do toledano. Con todo, sen descartar o contido biográfico dos textos, debe saberse tamén que era propia da poesía da época unha certa retórica de sinceridade que pretendía que os sentimentos expresados nos versos transparentasen sempre algunha idea de verdade. Probablemente, na poesía de Garcilaso combínanse ambas as dúas cousas: sentimentos persoais e retórica literaria. Neste sentido, pode advertirse, ademais, certa evolución na poesía garcilasiana dende as súas primeiras composicións, máis próximas á lírica dos cancioneiros e aos seus tópicos amorosos, ata aos seus poemas de madurez, impregnados da nova sentimentalidade renacentista, máis suave e melancólica.\nOutro gran tema da poesía de Garcilaso é a presenza da natureza, como contorno estilizado no que os personaxes se queixan das súas coitas amorosas e como confidente que escoita e consola os pastores nas súas queixas. O eloxio á natureza primitiva e rústica ten o seu antecedente directo na égloga clásica, e concretamente na poesía de Virxilio. Esta utopía pastoril ten un innegable carácter idealista e nela as relacións humanas e económicas aténdense aos modelos que a inmutable natureza estableceu.\nO labor poético de Garcilaso é mostra sincera dun fenómeno moito máis amplo, en canto ao tempo en que se desenvolve e ao número de poetas que nel participan: a creación dun novo tipo de poesía, a lírica española dos séculos XVI e XVII, na que se funde a poesía de cancioneiro característica do século XV coas influencias procedentes de Italia.\nA nova lingua poética axústase aos ideais renacentistas de naturalidade e elegancia. A súa linguaxe é aparentemente sinxela, fluída e natural. Busca o equilibrio clásico entre a paixón e a contención. Este desexo de harmonía reflíctese na frecuente simetría das súas estruturas poéticas: versos bimembres, elementos duplicados o triplicados, paralelismos sintéticos...\nO ton da súa poesía é doce, triste e melancólico, como revelan os adxectivos antepostos, un dos trazos máis característicos do seu estilo: doces prendas, doce neno, triste canto, triste e solitario día, cansos anos... A ese ton contribúe tamén a novidosa métrica garcilasiana, con predominio do hendecasílabo, frecuentemente asociado o heptasílabo, o que lle proporciona unha gran liberdade expresiva. É, así mesmo, un verso moi musical pola acertada combinación de acentos e rimas, polas súas aliteracións, hipérbatos etc.\nTodo é froito do contexto histórico e literario no que se moveu Garcilaso e dos sistemas poéticos que coñeceu. O primeiro terzo do século XVI é unha época de intensa innovación e apertura. Garcilaso viviuno primeiro en España e logo moi especialmente en Italia, onde debeu de participar dun ambiente de continuas experimentacións na adaptación dos xéneros clásicos, na métrica, nos temas.\nA renovación poética que representan a lírica de Garcilaso resulta máis evidente se se compara coa poesía de Juan de Mena. Mentres a lingua de Garcilaso alcanza plenamente o ideal renacentista da claridade e sinxeleza expresivas, os intentos renovadores de Mena no século XV son unha solución sen continuidade e, polo tanto, unha proposta frustrada, porque as súas coplas de arte maior seguen o camiño da erudición clásica e a complicación lingüística no seu intento de imitar os clásicos, e afástanse con isto radicalmente da lingua e a sensibilidade que triunfarán co Renacemento.\n500 años de Garcilaso de la Vega no Centro Virtual Cervantes (en castelán)\nObras en edicións dixitalizadas da Biblioteca Virtual Cervantes (en castelán)\nTraído desde «https://gl.wikipedia.org/w/index.php?title=Garcilaso_de_la_Vega&oldid=5713925»\nEscritores de Castela-A Mancha\nFinados en 1536\nNados en Toledo\nA última edición desta páxina foi o 2 de marzo de 2021 ás 07:29.


Derrubada a nave de Fondomar na ribeira de Barallobre\nDespois de moitos anos demandando a demolición, esta a punto de conquerirse.\n02 de Setembro, 2020 - 11:30 h. | Publicada por Radio Fene\nO concello de Fene prorrogará por un ano máis o contrato coa empresa "Atendo" do servizo de axuda a domicilio, cuxo número de usuarios aumentou nos últimos meses a causa da crise sanitaria provocada pola Covid19. O asunto irá mañá ao pleno ordinario que se celebra ás seis da tarde.\nO concello de Fene prorrogará o contrato coa empresa “Atendo calidade” para seguir prestando o servizo de axuda a domicilio por un ano máis. O asunto someterase a aprobación da corporación fenesa no pleno que celebrará mañá xoves 3 de setembro ás seis da tarde. A crise sanitaria da Covid19 provocou o aumento das altas neste servizo de axuda a domicilio xa que Fene, en tempo normal, atendía a unhas 120 persoas, un número que se incrementou en 65 máis, vinte delas definitivas. “ Pouco a pouco estamos volvendo á normalidade” afirma o alcalde de Fene, Juventino Trigo, quen aclara que unha parte do custe do servizo asumiuno a Xunta de Galicia e outra o propio concello. Daquí a fín de ano veráse como queda a situación destas persoas de nova incorporación ao servizo.\nNo mesmo pleno de mañá o BNG presenta unha moción na que demanda á Xunta que asuma a súa responsabilidade diante do inicio do novo curso escolar. Trigo critica que van empezar cun protocolo de mínimos e con moitos aspectos por aclarar. O alcalde fenés pon como exemplo a limpeza dos centros que “se lle vai cargar aos concellos”. Xa era este un tema pendente desde 2006 entre a FEGAMP e a Xunta de Galicia. Agora os concellos vénse na obriga de incrementar a limpeza e hixiene dos centros escolares, mesmo poñendo un turno de mañá. Afirma Trigo que o concello está disposto a colaborar pero non se lle pode cargar esa responsabilidade sen ter o financiamiento adecuado que en Fene calculan se incrementará nuns 100.000 euros. “Faltan catro días e falta previsión” afirma Trigo, quen enviou un escrito á Consellería de Educación demandando algunas aclaracións, sen obter resposta algunha. O concello ultima estes días algunhas pequenas obras nos centros para que estén a punto a vindeira semana.\nNave de Fondomar.\nHai tres semanas que comezou o derrubo da nave de Fondomar na Ribeira de Barallobre. O concello de Fene está pendente do remate da demolición para manter un novo contacto con Portos de Galicia a fín de que se leve a cabo tamén a demolición da antiga depuradora ubicada a escasos metros, no peirao de Maniños. Había un acordo verbal con Portos para executar esa outra demolición e, segundo Juventino Trigo, este sería o momento de facela efectiva.


O Concello planifica a limpeza de seis regatos municipais no marco das actuacións preventivas contra as inundación\nComo xa ven acontecendo dende hai uns anos, o Concello de Vilagarcía, a través da súa Concellería de Medio Ambiente, destinará medios propios á limpeza de\ncinco regatos do municipio e dun tramo do río Con. Estas actuacións de mantemento da rede fluvial e de prevención contra as inundacións comezarán á próxima semana. Os regatos nos que actuarán os operarios municipais son os de Santa Mariña, Lomba, Tripeira, Faxilde e A Torre, e tamén se actuará no curso baixo do río Con.\n08.11.2019.- Pese a tratarse dunha competencia de Augas de Galicia, o Concello leva uns anos colaborando co organismo autónomo, asumindo a limpeza de varios regatos do municipio, co obxectivo de garantir o seu bo estado durante a temporada de chuvias e para reducir os riscos de desbordamentos. Pola súa banda, Augas de Galicia completa a labor municipal con tarefas noutros puntos da rede fluvial local. A Concellería de Medio Ambiente comunica anualmente ao departamento autonómico as zonas que limpará con medios propios, á vez que lle solicita que actúe nos restantes puntos conflitivos, especialmente naquelas zonas onde se precisan traballos mecánicos, posto que a intervención dos operarios municipais faise exclusivamente de forma manual.\nA actuación planificada polo Concello no regato de Santa Mariña iniciarase na contorna da parroquia da Xunqueira e continuará ata a desembocadura no río Con, á altura do Parque da Xunqueira. No Lomba, os traballos comezarán en Cornazo de Abaixo e seguirán ata a zona de Fexdega, onde o regato morre ao atoparse co Con. Tamén se despexará o leito do regato da Tripeira, ao seu paso por Guillán e ata o punto onde comeza a súa canalización, ao igual que os tramos finais dos regatos de Faxilde e da Torre. A actuación municipal no río Con concentrarase, como en anos anteriores, no tramo do leito que discorre entre o barrio da Laxe e o cruce da avenida Rodrigo de Mendoza con Ramón Cabanillas.


A AELG inicia o programa de actividades do Día de Rosalía de Castro | ::Axenda cultural AELG::\nA AELG inicia o programa de actividades do Día de Rosalía de Castro\nO Consello Directivo da Asociación de Escritoras e Escritores en Lingua Galega (AELG) acordou convocar un ano máis á celebración do 24 de febreiro como Día de Rosalía de Castro, recollido oficialmente pola Consellería de Cultura e Educación no seu Calendario do Libro e da Lectura.\nAdemais de animar á cidadanía a agasallar un libro en galego e unha flor nese día, este ano convocaranse aos centros de ensino de toda Galiza para realizaren nos propios centros de ensino, ou en espazos públicos coa colaboración dos concellos, ademais de lecturas da obra rosaliana, actividades como murais, graffitis, debuxos de poemas, iconografía da nosa escritora…, para despois seren gravados ou fotografados e pendurados na web e redes sociais da AELG.\nA AELG vén solicitando desde 2011 aos concellos que declaren o 24 de febreiro como Día de Rosalía de Castro, e así o fixeron nun número de 28, sumándose tamén a propia Deputación da Coruña. A AELG seguirá a llelo solicitar aos que non o fixeron aínda. Así mesmo pediralles que recollan esta celebración nas súas programacións culturais.\nA AELG convocará a toda a cidadanía a participar desas actividades.\nEsta entrada foi publicada en Comunicados e manifestos e etiquetada Asociación de Escritoras e Escritores en Lingua Galega, Consellería de Cultura e Educación, Deputación da Coruña, Día de Rosalía de Castro por asociacionescritoras-es. Marca a ligazón permanente.


A proba de Bloom | Wiki Winx Club | FANDOM powered by Wikia\nA proba de Bloom\nTempada 1, episodio 10\nNúmero de episodio total 10\nData do trinque (Italia) 18 de febreiro do 2004\nData do trinque (EUA) 21 de agosto do 2004\nNome en italiano La fiamma del drago\nNome en inglés (EUA) Bloom Tested\nA proba de Bloom é o episodio 10 da tempada 1 da serie Winx Club e o episodio 10 en total. Estreouse o 18 de febreiro do 2004 en Italia.\nNo principio do episodio Bloom lanza unha moeda nunha fonte, e olla para a auga. Alí ve de novo Daphne, pero chámalle a atención Stella dicindo que non está a escoitar. Musa di que o profesor Palladium levará as súas alumnas ao novo simulador de Alfea. Flora ten medo do simulador, e Tecna dille que non pode pasar nada alí. Stella presume, e as outras Winx dinlle que cale.\nEn Torre de Nubes, as Trix queren saber máis de Bloom, e conxuran os seus obxectos máxicos para examinar Bloom. Knut pregunta por que están a buscar ese fogo, e comeza a dicir tolerías. En Alfea, Palladium ensina o simulador, dicindo que crea hologramas para simular calquera local ou situación. Stella di un comentario, pero acaba mal para ela. Palladium di que simularán o seu exame final.\nNa cámara de control, Palladium explica que poden ver todo o que pasa. Di que poderán escoller dúas opcións: usar maxia para combater os feitizos dunhas bruxas, ou salvar un medio ambiente que foi danado.\nEn Fonte Vermella, Bloom e Brandon saen por primeira vez xunto ao can de Brandon, e Bloom explica o problema do exame. Mentres tanto, Riven está a espiar a parella e comunica a Darcy que Bloom irá ao simulador. Ela aparece no simulador pola noite, e comeza a manipular o computador.\nAo día seguinte comeza o exame, e Faragonda está a observar todo. Ninguén quere ser a primeira, e por tanto, Palladium elixe Bloom. Ela di que elixiu salvar un medio ambiente, e quere que estea o máis desolado posíbel. Entón Palladium di que simulará Domino, o local máis triste da dimensión máxica. Bloom chega á simulación de Domino, e ela ten frío polo clima. Faragonda sorpréndese por elixir Domino.\nBloom abre a mochila e sae Kiko, que entrara nela antes. Bloom deixa que estea, e tira unhas sementes para crear plantas. Entón aparecen as Trix, que atacan Bloom. Ela transfórmase e loita contra as Trix, aínda que sabe que son hologramas. As verdadeiras Trix están a controlar os hologramas mediante monicreques delas, e cos seus obxectos máxicos. E tamén están a analizar Bloom.\nBloom continúa a loitar, e case é derrotada. Entón atacan Kiko, e lánzano ao río de lava. Con isto, Bloom desencadea o poder da Chama do Dragón, que é o que querían as Trix. E así descobren que realmente é Bloom quen ten este poder tan poderoso da dimensión máxica.\nMentres tanto, todo o simulador sae fóra de control, e Palladium apenas pode facer nada. Bloom está moi débil porque esgotou o seu poder, e comeza a ver moitas copias de Kiko. Pero ao final atopa o verdadeiro Kiko, e descobre que se salvou.\nPalladium vese obrigado a usar maxia, e poden sacar Bloom e Kiko do simulador. Palladium di que adiará os exames porque Bloom esnaquizou sen querer o computador. Stella di a todas de broma que grazas a Bloom foi adiado este exame, e lanzan a rapariga no ar como un líder. Faragonda viuno todo, e está satisfeita con Bloom.\nBloom e Brandon (Sky) teñen o seu primeiro encontro como parella.\nBloom fai un novo feitizo e salva Kiko.\nBloom aproba o exame do simulador.\nTimmy e Sky non aparecen neste episodio.\nTraído desde "http://gl.winx.wikia.com/wiki/A_proba_de_Bloom?oldid=3061"


Como ver o «Tren» do satélite Starlink de SpaceX no ceo nocturno - NH Diario\nInicio Tecnoloxía Como ver o «Tren» do satélite Starlink de SpaceX no ceo...\nComo ver o «Tren» do satélite Starlink de SpaceX no ceo nocturno\nA nova serie de satélites de comunicación Starlink de SpaceX ten mesmo aos observadores de satélites máis abatidos de emoción a medida que se moven polo ceo.\nO xoves 23 de maio pola noite, SpaceX lanzou 60 satélites Starlink a órbita nun foguete Falcon 9 desde a Estación da Forza Aérea de Cabo Cañaveral en Florida. Os satélites gozan de boa saúde e son os primeiros dunha megaconestación planeada de 12,000 satélites para proporcionar acceso a internet ás persoas na Terra.\nOs satélites, que agora están a orbitar a aproximadamente 273 millas (440 km) por encima da Terra, están a organizar un espectáculo espectacular para os observadores da terra a medida que avanzan polo ceo nocturno.\nPara o ollo, os 60 satélites aparecen como un «tren en movemento» de estrelas moderadamente débiles … xeralmente no rango de magnitude +4 a +5, aínda que algúns observadores informaron que algúns dos satélites no tren apareceron máis brillantes que isto. Unha magnitude de +6 xeralmente considérase o limiar de visibilidade a primeira ollada baixo un ceo escuro e claro.\nInicialmente, observouse que os satélites se estiraban nunha liña recta que medía aproximadamente 5 a 8 graos de lonxitude aparente. O seu puño pechado sostido á distancia do brazo é aproximadamente equivalente a 10 graos, polo que o tren satelital actualmente mide aproximadamente menos dun puño de lonxitude a medida que se move a través do ceo.\nCon todo, co tempo, a medida que os satélites viran ao redor da Terra a intervalos de 90 minutos, deberían aparecer menos «agrupados» e en realidade poderían volverse un pouco máis débiles a medida que se elevan lentamente ás súas órbitas operativas de 342 millas (550 km).\nSe desexa probar e ver os satélites Starlink en por si, deberá consultar unha calculadora de pases de satélites en liña que lle proporcionará un programa de visualización personalizado para a súa cidade natal. Un deses sitios web é CalSky.\nNo cadro que che pide que atopes un satélite por nome ou número, simplemente escribe Starlink e pulsa o botón «ir».\nOutro sitio que podes usar é N2EU. com, que xa adornou a parte superior da súa páxina coa ligazón «Mira os satélites de Starlink cruzando o teu ceo».\nTanto CalSky como N2EU. com recollen automaticamente as súas coordenadas para avistamentos de satélites.\nArtigo anteriorCampaña de Vieiro con motivo do Día Mundial sen Tabaco\nArtigo seguinteO Ecomuseo Forno do Forte participa esta fin de semana nunha campaña de promoción da olería de ámbito internacional


Dous podios para o Adas Natación na II Travesía a nado de Valdeorras\nInicio/Deportes/Dous podios para o Adas Natación na II Travesía a nado de Valdeorras\nA proba, que se desenvolvía na tarde do 20 de agosto, reunía a preto de 80 nadadores galegos e tamén doutras comunidades como Castela e León\nA natación competitiva voltaba na tarde do 20 de agosto ao encoro de Vilamartín. Preto de 80 persoas tomaban a saída nas proximidades das piscinas municipais na II Travesía a nado de Valdeorras, cita enmarcada no XIII Circuíto Galego de Augas Abertas. Boa parte dos participantes eran galegos, pero tamén había algúns procedentes de Castela e León.\nA proba constaba de dúas distancias, 2.525 metros e 5.050 metros, e comezaba ás cinco da tarde. Numerosas persoas se achegaban as beiras para seguir a evolución da competición. Os primeiros en completar a distancia curta (sen neopreno), a de 2.525 m eran os coruñeses David Crespo e Sergio Picallo, sendo o terceiro nadador en chegar á meta Marcos Martínez de Ponteareas. Na clasificación feminina as tres primeiras foron, por esta orde, Laura Costa, María Ferreira e Cristina Calviño.\nNa distancia longa o ganador da cita valdeorresa era Gaspar Andrade de Arzúa, seguido de Lucas Costa e Martín Carrera, ambos de Ponteareas. As primeiras clasificadas femininas eran a viguesa Carla Goyanes, seguida de Laura Rodríguez de Ponteareas e de Ana Veiga Souto da Coruña.\nO club organizador da cita, o Adas Natación, tamén se subía en varias ocasións ao podio, así na distancia curta o barquense Eloy Rodríguez quedaba segundo en veteranos e Eva Goicoechea era primeira en veterano feminino.\nA proba, organizada polo Adas Natación en colaboración cos Concellos de Vilamartín e do Barco, concluía coa entrega de premios, nos que ademais se entregaba unha mención especial ao triatleta Iván Raña, que participaba na travesía. De seguido, os nadadores desfrutaban dunha pancetada ofrecida pola Asociación de Coveiros de Vilamartín aos nadadores.\nAbertas adas natación augas campións circuíto concellos galego O Barco raña travesía vilamartín


Joseph Lowery morreu, defensor dos dereitos civís | CLMGF\nmorreu Joseph Lowery: Como fixo o gran amigo de Obama?\nO reverendo Joseph Lowery, pioneiro do movemento de dereitos civís e o receptor da medalla de honra baixo a administración de O presidente Barack Obama, morreu na casa o 27 de marzo de 2020, segundo informou por CBS 46, á idade de 98.\nLowery e Obama estaban moi preto. O extensario admirárono moito.\nA causa da morte non foi inmediatamente revelada, pero morreu tras unha breve enfermidade o venres pola noite de Atlanta, Georgia. O líder relixioso casouse coa súa esposa Evelyn Gibson Lowery desde 1950 ata a súa morte en 2013. Xuntos tiñan tres fillas, Yvonne Kennedy, Karen Lowery e Cheryl Lowery-Osborne. As súas fillas e 12 netos sobreviven a el.\nNacido o 6 de outubro de 1921, en Hunstville, Alabama, o Reverendo Joseph Lowery estudou no Knoxville College, Payne College e Seminario Teolóxico. Obtivo o seu doutorado na divindade do Instituto Ecuménico de Chicago.\nNa década de 1950, trasladouse a Mobile, Alabama, onde foi un pastor da Igrexa Metodista Street Warren e xefe da Asociación De asuntos cívicos de Alabama, cuxo obxectivo era delegar os autobuses e áreas públicas. Alabama demandou a Lowery, xunto con moitos outros ministros, en cargos de difamación e aprehendeu a súa propiedade.\nCon todo, o Tribunal Supremo foi do lado de Lowery e devolveu a súa propiedade. A partir deste momento, dedicou o traballo da súa vida para promover o movemento dos dereitos civís. A súa cita favorita foi: “Déixame volver entre si e non uns dos outros.”\nVideovideo relacionado con Joseph Morreu: como fixo el morrer o gran amigo de Obama? 2020-03-28T13: 20: 14-04-03-28T13: 20: 14-04: 00\nJosephy Lowery e Martin Luther King Jr. formou a conferencia de liderado de Southern Christian. En 1957, Lowery converteuse no vicepresidente da Conferencia de Leadership Christian Southern e Luther King Jr. foi o seu presidente. Lowery foi posteriormente servido como presidente SCLC de 1977 a 1997.\nco estímulo de King, Lowery foi un dos principais participantes en A marcha de Selma a Montgomery en 1965, unha protesta de 54 millas de reto de desafío á segregación e presionou aos cidadáns afroamericanos obter o dereito de voto. O primeiro marzo, que tivo lugar o 7 de marzo de 1965, dirixiu o O famoso domingo sanguento, no que a policía atacou manifestantes desarmados con varas e gas lacrimógeno.\nEsta noite, o gran reverendo Joseph E. Lowery transición desde a Terra ata a eternidade. Os nosos pensamentos e oracións están coa súa familia. Foi campión para os dereitos civís, a Challenger da inxustiza, querido amigo da familia King.\n– The King Center (@TheKingCenter) 28 de marzo de 2020\nDespois da segunda marcha levou á morte do activista de dereitos civís James Reeb, o presidente Lyndon Johnson anunciou que o seu goberno comezou a traballar nunha lei de dereitos de voto.\nA terceira marcha tivo lugar o 21 de marzo, cara a Montgomery, Alabama, con case 25.000 cidadáns que seguiron protestando polo dereito de voto. O 6 de agosto de 1965, promulgáronse a lei dos dereitos electorais.\nVideovideo relacionado con Joseph Morto Lowery: Como foi o gran amigo de Obama? 2020-03-28T13: 20: 14-04: 00\nAdemais de recibir a medalla presidencial de Barack Obama Liberdade en 2009, o Dr. Joseph Lowery foi honrado co premio Humano de Dr Fred L. Shutllesworth, Polos Institutos de Dereitos Civís de Birmingham, xunto con Doctorados Honores da Universidade de Emory, Alabama State University, Morehouse College e moito máis. O reverendo tamén recibiu o Premio de Agramamento de Lifetime NAACP.\nCando Barack Obama converteuse no 44º presidente dos Estados Unidos, Josephy Lowery estaba aí para facer a bendición.\nO activista comezou o seu discurso desde as liñas do que se coñece como “The Black National Hthem”, escrito por James Weldon Johnson, polo que está titulado oficialmente, “Levante cada voz e cantar”.\nDeus chamou a casa Dr. Joseph Lowery, decano do movemento de dereitos civís e xefe de longa data da Conferencia de Leadership (SCLC). É un honor ser un membro da vida do SCLC e traballar co Dr. Lowery. Dr Lowery tiña 99 anos. pic.twitter.Com / 4yb5wsado\n– embaixador Michael Battle (@Ambobob) 28 de marzo de 2020\nincluso despois do reverendo Lowery Retirouse do púlpito, continuou a eloxiarse como unha das voces máis respectadas do movemento dos dereitos civís. Na vellez, vencía o cancro de próstata e cando se lle preguntou como era, sempre dixo: “Eu son só un vello que fai cousas novas. Estou canso, pero feliz.\nDespois de ver morreu tantos Dos seus seres queridos máis próximos, o rei Jr. Ás 39 ea súa amada esposa Evelyn, que era un activista de dereitos civís por dereito propio, máis baixo dixo: “Estou agradecido de vivir para velo. Moitas cousas que ocorren, que nunca soñei que viviría a ver. “\nAcorde de Carolina Drama (Mix Acoustic) – Jack White »\n« Automatización de probas nunha API: Postman, Newman e Jenkins


Como anular unha reserva de aloxamento por coronavirus? | Consumer\nA decisión de anular sen custo o teu reserva estará en mans dos anfitrións, aínda que a gran maioría permite cancelacións flexibles pola pandemia\nTras meses confinados, os españois pretendían gozar do verán fóra de casa. Con todo, a pesar de ter reservado aloxamento, o medo ao contaxio polo aumento de rebrotes, levou a moitos viaxeiros a cancelar os seus reservas. Algunhas consultoras hoteleiras estiman que as cancelacións en agosto serán de entre un 64 % e un 70 %. Se te atopas entre esta porcentaxe, tes receo a saír da túa localidade e decides anular a túa viaxe, poderás cancelar sen penalización a reserva do aloxamento? Se utilizaches as plataformas máis importantes, a decisión pode estar en mans dos anfitrións, aínda que a gran maioría permite cancelacións flexibles, devolve o diñeiro ou ofrece un bono para gozar noutras datas.\nPodo cancelar unha reserva sen perder diñeiro?\nReservaches un aloxamento na costa ou o interior e desexas cancelalo? Se é o teu caso, debes saber que as vivendas das plataformas pertencen a propietarios e xestores profesionais “e son eles quen determinan as políticas de cancelación e reembolso”, como explican fontes da plataforma Vrbo. Con todo —engaden—, durante estas circunstancias extremas, a gran maioría dos propietarios e profesionais inmobiliarios “son conscientes da situación e ofrecen alternativas aos viaxeiros”.\nNalgunhas plataformas implantouse unha política de cancelacións por Causas de Forza Maior. Como indican desde Airnbn, no seu caso as reservas que se realizaron “ata o 14 de marzo de 2020 e que teñan unha data de inicio programada ata o 15 de setembro pódense cancelar antes do comezo”. Convén ter en conta que se o teu reserva xa comezou (xa pasou a data de inicio), non poderás acollerche a esta política de cancelación alegando o coronavirus como causa de forza maior.\nAsí mesmo, é habitual que as plataformas permitan cancelar (fosen cales fosen as circunstancias do seu reserva) a quen contraesen o virus e non poidan desprazarse. Para cancelar unha reserva en caso de ter a enfermidade abonda con que te poñas en contacto cos Servizos de Atención ao Cliente e, por suposto, “acreditar que se padece a enfermidade con documentación que o probe”, advirten desde Airbnb.\nOpcións de cancelación por covid-19\nAnte a situación extraordinaria xerada pola pandemia, a maior parte de aloxamentos ofrecen alternativas aos viaxeiros, segundo indican desde as dúas plataformas citadas. Algunhas destas opcións son:\nFiltro: co fin de axudar aos viaxeiros na procura de casas vacacionais para este verán, Vrbo creou un filtro que permite ver os aloxamentos que ofrecen cancelación gratuíta máis preto da data de estancia (60, 30 ou 14 días antes do rexistro de entrada á vivenda).\nBono ou crédito de viaxe: de conformidade co disposto no artigo 36 do Real Decreto-lei 11/2020, de 31 de marzo, modificado polo Real Decreto-lei 21/2020, de 9 de xuño, no caso de que a estancia non puidese levar a cabo como consecuencia das medidas adoptadas durante a vixencia do estado de alarma ou durante as fases de desescalada ou nova normalidade en España, o propietario ou profesional inmobiliario pode ofrecer ao viaxeiro propostas alternativas, por exemplo un bono ou vale sustitutivo ao reembolso.\nReembolso: no caso de que o viaxeiro non acepte as propostas alternativas, o propietario ou profesional inmobiliario debe proceder ao reembolso total dos pagos realizados polo viaxeiro pola reserva cancelada. A responsabilidade é dos propietarios e xestores da propiedade.\nModificar a reserva: se os teus plans son flexibles, podes tentar chegar a un acordo co teu anfitrión para modificar a reserva e pospola.\nO proceso de cancelación é moi sinxelo, e similar nas diversas plataformas de aloxamentos:\nTras iniciar a túa conta de viaxeiro e seleccionar a túa viaxe, debes seleccionar os detalles da viaxe que queres cancelar e\nDespois, tes que dar a modificar ou cancelar, ou a xestionar reservas, segundo a plataforma utilizada.\nUnha vez na páxina onde se pode cancelar a reserva, aparecen as distintas opcións que existen para cancelar (incluíndo o importe do reembolso) e poderás revisar todos os datos antes de presentar a túa.\nO habitual é non ter problemas, “dada a flexibilidade da maioría de anfitrións —e a política das plataformas— ante a situación actual”. Con todo, se non estás conforme coa solución proposta, debes saber que che agarraches o dereito de reclamar , tratar de chegar a un acordo co anfitrión ou continuar coa reclamación polo tipo de vía que consideres mellor para os teus intereses.\naloxamento coronavirus reserva